දික්මාදුගොඩ මහතාගේ මඟ පෙන්වීම යටතේ 2012 වර්ෂය වනවිට මාතර දිසාවේ පුරන්කුඹුරු අක්කර 5000 යළි වගාකිරීමේ වැඩසටහනේ එක් පියවරක් අකුරැස්ස පරදූව “වලවෙල” යායෙන් ආරම්භ වූයේ පැරැණි රජ දවසේ පැවැති “වප් මඟුල්” උත්සවයෙනි.පරදූව “වලවෙල” යායේ වසර 15කට වැඩි කාලයක් පුරන්ව තිබූ අක්කර 155ක් නැවත වගාකොට මහ කන්නයේ වී බුසල් 9750ක් රුහුණේ ධාන්‍යාගාරයට අලුතින් එක්කිරීමට මේ වැඩපිළිවෙළ යටතේ පියවර ගෙන ඇත.පරදූව ‘වලවෙල’ නැවත අස්වැද්දීම සඳහා කෘෂිකර්ම ඇමැති මහින්ද යාපා අබේවර්ධන දකුණ පළාත් කෘෂිකර්ම ඇමැති බින්දු වීරසිංහ මහත්වරුන්ගේ පූර්ණ සහාය ලැබී ඇති අතර මේ වෙල්යායේ සී සෑම ඇළවේලී සැකසීම ඇළ මාර්ග ශුද්ධ කිරීම වල්නාශක ලබා දීම අමුණු සෑදීම යනාදිය සඳහා රුපියල් ලක්ෂ 50ක මුදලක් මේ වන විට ලබා දී ඇත.මහජන බැංකුවේ මාතර ප්‍රාදේශීය කළමනාකරු අනුර ලියනපතිරණ මහතාගෙ මැදිහත්මීමෙන් ගොවියන්ට ගෙවිලියන්ට අවශ්‍ය ඇඳුම් පැලදුම් සපයාගැනීමත් වප් මඟුල් උත්සවය පැරැණි සංස්කෘතික දැක්ම ආරෝපණය කිරීමට සමත් විය.කෘෂිකර්ම ඇමැති මහින්ද යාපා අබේවර්ධන මහතා කෘෂිකර්මාන්තය දියුණු කිරිමට අවශ්‍ය්‍ය සියලු පහසුකම් රජයෙන් ලබාදෙන බැවින් එය ප්‍රයෝජනයට ගෙන අපේ රට පෙරදිග ධාන්‍යාගාරය බවට පත් කිරිමට පෙළ ගැසෙන ලෙස ගොවි මහත්වරුන්ගෙන් ඉල්ලා සිටිනවා.ඈත අතීතයේ සිට පැවැත එන වප් මඟුල් උත්සව හෙළ ගොවිතැනේ වැදගත් අංගයක්.